Skatter, sosiale ulikheter og Donald Trump var noen av temaene under partilederdebatten i sørlandsbyen. Debatten ble ledet av NRKs Ingunn Solheim og Jarle Roheim Håkonsen.
VGs kommentatorer triller en 4-er på selve duellen. Her er begrunnelsen: Dårlig start å begynne med en ikke-duell om Donald Trump. Hverken Solberg eller Støre liker ham. Duellen ble bedre da de trakk den hjem til Norge. Rutinerte programledere, myndige, styrer debatten med stødig hånd.
Under debatten ble statsminister Erna Solberg blant annet utfordret på utspillet partifellen Torbjørn Røe Isaksen kom med i VG kort tid før debatten startet: At partiet ikke skal love nye, store skattelettelser.
Fikk en dårlig start med Trump-duell. Fortsatte med å avvise å svare på en del spørsmål, og temaet ulikhet fungerer bedre for de rødgrønne. Solberg sliter med de rødgrønnes angrep om skattekutt. Men pluss for å ta opp psykiatri og rus; hjertesak uten velgerappell.
Etter en famlende duell-åpning med Erna tok han seg betydelig opp. Viste etter hvert offensive takter i den videre debatten med Erna og Siv. Snakker godt om ulikheter og bruk av skattepolitikken som verktøy for utjevning.
Snakket mye om skatt. Kom aldri helt på banen. Snakket for fort, innbitt, fremsto litt sur. Er fortsatt mer finansminister enn Frp-leder. Virket ikke som om hun trivdes på scenen.
Var usynlig store deler av debatten, og nølte da han endelig fikk ordet. Pleier å være den store humoristen i slike debatter, men fikk bare spredt latter et par ganger i kveld. Hvorfor presset ikke programlederne mer på hvilken regjering han vil støtte? Ekstrapoeng for avslutningen, om å hjelpe flyktningene der de bor.
Kom først inn langt ut i sendingen, og begynte å snakke om «å nyansere debatten». Dårlig start, og det ble ikke stort bedre. Tok sjelden ordet, og har en vanskelig oppgave. Venstre har for lengst valgt side, og forsvinner litt fordi de andre er så mye mer spennende før neste valg.
Tar regjeringen for skatteskjerpelser, for de som har lite, i stedet for skattelettelser for dem som har mye. Overraskende vri. Showmannen på scenen. Overskudd og sjarm. Glitrer i begynnelsen av debatten, blir usynlig etter hvert.
På hugget fra første innlegg. Plasserer seg tydelig på venstresiden i sine beskrivelser av det han kaller forskjells-Norge. Offensiv i angrepene på Frps økonomiske politikk. God når han presiserer at «politikk nytter». Sto for debattens morsomste one-liner i sin beskrivelse av regjeringens skattepolitikk; om å «stå opp om mårran og arve».
Nykommeren i dette rutinerte panelet klarte seg bra i ilddåpen. God til å definere det grønne prosjektet, svarer klart på spørsmål, men klarer ikke å komme på banen i debatten. Hun har et budskap som treffer mange, særlig unge, i vår tid, men må bli flinkere til å melde seg på i ordskiftet.